Tampereen työväenopistolaisten marssi
Työ Suomen hyväks uhratkaamme,
 Kaikki työhön, taistohon:
 Siinä, miss’ on onni maamme,
 Siinä meidän onni on.
 Kiistamieliin meill’ ei aikaa,
 Kas kuin päivä kiiruhtaa!
 Kuule, kuinka huudot kaikaa:
 Työhön, työhön koko maa!

 Yks hallayö voi viljat kaataa,
 Tai voi tulla turma muu!
 Nyt on tarvis kaikkein raataa,
 Työssä voima vahvistuu!
 Kiistamieliin meill’ ei aikaa,
 Rivit tarkoin sulkekaa!
 Kuule, kuinka huudot kaikaa:
 Työhön, työhön koko maa!

 Luo työssä silmät taivaan puoleen,
 Sielt’ on valo, vapaus!
 Sielt’ on armot tulleet huoleen,
 Sielt’ on työssä siunaus.
 Kiistamieliin meill’ ei aikaa,
 Työ on kansan kunniaa!
 Kuule, kuinka huudot kaikaa:
 Työhön, työhön koko maa.

Severi Nyman.

Lähde: Työmies 9.2.1899.

Runot
Severi Nyman
Työmies
1899